CELEX: 32017D1246
Language: mt
Date: 2017-06-07 00:00:00
Title: Deċiżjoni tal-Kummissjoni (UE) 2017/1246 tas-7 ta' Ġunju 2017 li tapprova l-iskema ta' riżoluzzjoni għall-Banco Popular Español S.A. (notifikata bid-dokument C(2017) 4038)

11.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 178/15
            
         DEĊIŻJONI TAL-KUMMISSJONI (UE) 2017/1246
   tas-7 ta' Ġunju 2017
   li tapprova l-iskema ta' riżoluzzjoni għall-Banco Popular Español S.A.
   
      
         (notifikata bid-dokument C(2017) 4038)
      
   
   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1), u b'mod partikolari t-tieni subparagrafu tal-Artikolu 18(7) tiegħu,
   Billi:
   
               (1)
            
            
               Fis-7 ta' Ġunju 2017 fil-05:13 il-Bord Uniku ta' Riżoluzzjoni (SRB) ittrażmetta skema ta' riżoluzzjoni għall-Banco Popular Español S.A. lill-Kummissjoni skont l-Artikolu 18(7) tar-Regolament (UE) Nru 806/2014.
            
         
               (2)
            
            
               Fl-iskema ta' riżoluzzjoni, l-SRB jiddikjara li l-kundizzjonijiet kollha għar-riżoluzzjoni stipulati fl-ewwel subparagrafu tal-Artikolu 18(1) tar-Regolament (UE) Nru 806/2014 huma rispettati mill-Banco Popular Español S.A. u jevalwa għaliex hemm bżonn azzjoni ta' riżoluzzjoni fl-interess pubbliku.
            
         
               (3)
            
            
               L-iskema ta' riżoluzzjoni, skont l-Artikolu 18(6) tar-Regolament (UE) Nru 806/2014, tqiegħed lill-Banco Popular Español S.A. taħt riżoluzzjoni u tiddetermina l-applikazzjoni tal-bejgħ ta' għodda ta' negozju lill-istituzzjoni taħt riżoluzzjoni. L-iskema ta' riżoluzzjoni tipprovdi wkoll ir-raġunijiet li minħabba fihom dawk l-elementi huma adegwati.
            
         
               (4)
            
            
               Il-Kummissjoni taqbel mal-iskema ta' riżoluzzjoni. B'mod partikulari taqbel mar-raġunijiet mogħtiija mill-SRB li minħabba fihom hi neċessarja r-riżoluzzjoni fl-interess pubbliku skont l-Artikolu 5 tar-Regolament (UE) Nru 806/2014.
            
         
               (5)
            
            
               L-iskema ta' riżoluzzjoni kif ippreżentata mill-SRB għandha għaldaqstant tiġi approvata,
            
         ADOTTAT DIN ID-DEĊIŻJONI:
   Artikolu 1
   L-iskema ta' riżoluzzjoni għall-Banco Popular Español S.A. hija approvata.
   Artikolu 2
   Din id-Deċiżjoni hija indirizzata lill-Bord Uniku ta' Riżoluzzjoni.
   
      Magħmul fi Brussell, is-7 ta' Ġunju 2017.
      
         
            Għall-Kummissjoni
         
         Valdis DOMBROVSKIS
         
            Viċi President
         
      
   
   
      (1)  ĠU L 225, 30.7.2014, p. 1.